**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 6 – 7 IUNIE 2019**

**HOTĂRÂREA NR. 08**

**pentru validarea modificărilor şi completărilor aduse**

**Statutului profesiei de avocat şi Statutului Casei de Asigurări**

**a Avocaţilor prin delegare de către Consiliul U.N.B.R.**

*Congresul Avocaţilor, întrunit la 6 – 7 iunie 2019 în București, constituit în conformitate cu dispoziţiile art. 61 alin. (1) din Legea nr. 51/1995 pentru organizarea şi exercitarea profesiei de avocat, republicată, cu modificările și completările ulterioare (în continuare, Lege),*

*În conformitate cu dispoziţiile art. 63 alin. (1) lit. e) din Lege și ale art. 15 alin. (3) din Regulamentul de organizare şi funcţionare a U.N.B.R. şi de desfăşurare a şedinţelor Consiliului U.N.B.R.,*

*Având în vedere Hotărârea nr. 5/20-21 aprilie 2018 a Congresului avocaților privind mandatarea Consiliului U.N.B.R., ca în perioada dintre Congrese să îndeplinească atribuția prevăzută la art. 63 alin. (1) lit. e) din Lege, urmând ca hotărârile Consiliului U.N.B.R. să fie supuse ratificării Congresului imediat următor,*

**HOTĂRĂŞTE:**

**Art. 1.** – Se validează modificările şi completările aduse Statutului profesiei de avocat, publicat în Monitorul Oficial al României nr. 898/19.12.2011, cu modificările şi completările ulterioare, prin Hotărârea Consiliului U.N.B.R. nr. 428/08 decembrie 2018 și Hotărârea Consiliului U.N.B.R nr. 431/23 martie 2019.

**Art. 2.** – Se mandatează Consiliul U.N.B.R. ca în perioada dintre Congrese să îndeplinească atribuţia prevăzută la art. 63 alin. (1) lit. e) din Legea nr. 51/1995, urmând ca hotărârile Consiliului U.N.B.R. să fie supuse ratificării Congresului imediat următor.

**Art. 3.** – Prezenta Hotărâre se afişează pe pagina web a Uniunii Naţionale a Barourilor din România ([www.unbr.ro](http://www.unbr.ro/)) şi se comunică prin e-mail barourilor, care vor asigura comunicarea hotărârii către membrii barourilor.

**pentru Prezidiul Congresului,**

**P R E Ş E D I N T E U.N.B.R.**

**Av. dr. Traian-Cornel BRICIU**